canonical-greekLit/data/tlg2018/tlg002/tlg2018.tlg002.perseus-grc1.xml
Ἀλλὰ γὰρ καὶ τὴν τούτων θέαν  παραμειψάμενος, πλείοσιν ἔτι μᾶλλον τοῖς ἐνδοτάτω  προπύλοις τὰς ἐπὶ τὸν νεὼν παρόδους  ἀναπεπταμένας ἐποίει, ὑπὸ μὲν ταῖς ἡλίου βολαῖς αὖθις τρεῖς πύλας ὑφ̓ ἓν  καταθεὶς  πλευρόν, ὧν πολὺ τὰς παῤ ἑκάτερα  μεγέθει τε καὶ  πλάτει πλεονεκτεῖν τῇ μέσῃ χαρισάμενος  παραπήγμασί τε χαλκοῦ σιδηροδέτοις καὶ ποικίλμασιν  ἀναγλύφοις διαφερόντως αὐτὴν  φαιδρύνας, ὡς ἂν βασιλίδι ταύτῃ τοὺς  δορυφόρους  ὑπέζευξεν·